సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్బీఏతో టైమ్స్ స్టూడియో జట్టు.. మరింత చేరువగా బాస్కెట్‌‌బాల్‌ ఆట
అమెరికాలో బాస్కెట్‌బాల్ క్రీడ అంటే పడి చచ్చిపోతారు. అక్కడ బాస్కెట్‌బాల్ ఆటగాళ్లకు ఉన్న క్రేజ్ అంతా ఇంతా కాదు. కానీ మన దేశంలో దీనికి పెద్దగా ఆదరణ లేదు.
Samayam Telugu | Updated:
May 30, 2018, 03:41PM IST
అమెరికాలో బాస్కెట్‌బాల్ క్రీడ అంటే పడి చచ్చిపోతారు. అక్కడ బాస్కెట్‌బాల్ ఆటగాళ్లకు ఉన్న క్రేజ్ అంతా ఇంతా కాదు. కానీ మన దేశంలో దీనికి పెద్దగా ఆదరణ లేదు. క్రికెట్‌ను మతంగా భావించే మన దేశంలో వేరే క్రీడలకు అంత గుర్తింపు లేదనే చెప్పాలి. సైనా నెహ్వాల్, పి.వి.సింధు, కిదాంబి శ్రీకాంత్ లాంటి వాళ్ల పుణ్యమా అని ఇప్పుడుప్పుడే బ్యాడ్మింటన్‌కు ఆదరణ పెరుగుతోంది. అయితే భారతీయులకు బాస్కెట్‌బాల్ ఆటను చేరువచేయడానికి ప్రముఖ మీడియా సంస్థ టైమ్స్ గ్రూప్ ముందుకొచ్చింది. ఆటకు సంబంధించిన అన్ని అంశాలను ఎప్పటికప్పుడు అందించడానికి టైమ్స్ గ్రూప్‌నకు చెందిన డిజిటల్ వీడియో కంటెంట్ కంపెనీ టైమ్స్ స్టూడియో.. నేషనల్ బాస్కెట్‌బాల్ అసోసియేషన్‌(ఎన్బీఏ)తో ఒప్పందం చేసుకుంది.
భారత్‌లో నెలకు 45 మిలియన్ల యూనిక్ విజిటర్లున్న ఇండియా టైమ్స్ లైఫ్‌స్టైల్ నెట్‌వర్క్ ప్లాట్‌ఫాంల ద్వారా బాస్కెట్‌బాల్ వీడియోలు, ఇతర కంటెంట్‌ను అందించనున్నారు. ఈ భాగస్వామ్యంలో భాగంగా.. ఆన్-కోర్ట్ స్టోరీలైన్స్, ఆటగాళ్ల ప్రొఫైల్స్, ఎన్బీఏ చరిత్ర తదితర అంశాలకు సంబంధించిన చిన్న చిన్న వీడియోలను టైమ్స్ స్టూడియో అందించనుంది. బాస్కెట్‌బాల్ విశిష్టతను భారతీయులకు తెలియజేయానికి ఈ కంటెంట్‌ను స్థానిక భాషల్లో కూడా అందించనున్నారు. టైమ్స్ గ్రూప్‌నకు చెందిన MensXP.com, Indiatimes.com వెబ్‌సైట్లలో ఎన్బీఏ కోసం ప్రత్యేకంగా సెక్షన్లను ఏర్పాటుచేస్తున్నారు. టైమ్స్ ఎడిటోరియల్ టీమ్.. ఎన్బీఏకు సంబంధించి విస్తృతమైన కవరేజ్‌ను ఇవ్వనుంది.